**18. ÁLLANDÓSULT SZÓKAPCSOLATOK, SZOKVÁNYOS KIFEJEZÉSMÓDOK STILÁRIS ÉRTÉKE (FRAZEOLÓGIAI EGYSÉGEK, FRAZÉMÁK)**

A nyelv szókészletébe nemcsak szavak tartoznak, hanem**a szónál nagyobb, egyéb kötött formák is.** Ezeket hívjuk állandósult szókapcsolatoknak, vagy frazeológiai egységeknek, frazémáknak.

Legfontosabb jellemzőjük**az alaki és jelentésbeli összeforrottság.** Jelentésük nem szó szerinti, hanem átvitt

Az állandósult szókapcsolatoknak öt főbb típusát szoktuk megkülönböztetni. Ezek:

1. szólások
2. szóláshasonlatok
3. közmondások
4. szállóigék
5. szokványos kifejezésmódok

**szólások:**

-         lehetnek igés szerkezetűek (pl. *csütörtököt mond*), és párhuzamos szerkezetűek (pl.*se* *füle, se farka)*

-         szószerkezetből állnak

-         jelentésük átvitt

-         be kell szerkesztenünk őket a mondatba

-         pl. *elveti a sulykot, nem teszi ki az ablakba stb.)*

**szóláshasonlat:**

-         alakilag egy főmondatból és egy hiányos szerkezetű hasonlító mellékmondatból állnak.

-         Képalkotó fantáziánk nagyon gazdag, nemcsak használunk, gyakran alkotunk is szóláshasonlatokat

-         Jelentésük szintén átvitt értelmű

-         Beszerkesztjük mondatainkba

-         Pl. Szegény, mint a templom egere.

-         Napjainkból (ifjúsági és katonanyelvből): Kevés vagy, mint árvaházban a szülői értekezlet. Kevés vagy, mint turistaszalámiban az idegenvezető. Stb.

**közmondás**

-         valamilyen általános érvényű megfigyelést, életigazságot, tapasztalatot tartalmaz

-         szerkezetileg teljes mondat értékű

-         nemcsak egy fogalom helyettesítője, hanem ítéletet is tartalmaz

-         *pl. Nem jó nagy urakkal egy tálból cseresznyézni. Ki korán kel, aranyat lel. Stb.*

**szállóige**

-         szerzőjét ismerjük

-         irodalmi eredete kimutatható

-         *pl. „Ne bántsd a magyart!" (Zrínyi), „Sok az eszkimó, kevés a fóka*." (Madách)

**A szokványos kifejezésmódok közé tartoznak:**

**- az állandó szerkezetű köszönésformák**(pl. *Adj' Isten jó napot! Pálinkás jó reggelt! stb.)*

**- a szitkozódások, káromkodások, átkozódások (**pl. *A fene ette volna meg ezt a kést, de életlen! Rohadjon meg alatta a szalma! Stb.)*

**- a népéletben a babonák, ráolvasások** szövege azért állandó, mert egyébként - hitük szerint - nem hatnának. Újszülött látogatásakor, hogy ne ártsanak neki, pl. így szóltak: *Csúnya, ronda vagy, meg ne verjelek szemmel.*

- idézetszerűen mondogatják az emberek**az időjárási, mezőgazdasági megfigyeléseket is.***(pl. Májusi eső aranyat ér. Fekete széna, fehér kenyér.*

**- a modern jelenségek közül az állandósult szókapcsolatok közé kell sorolnunk a közéleti, politikai jelszót** is (pl. *Világ proletárjai, egyesüljetek!, Hallgass a szívedre, szavazz a Fideszre!, Tisza múlttal a tiszta jövőért! Stb.)*

**- a különféle feliratokat pl. faliszőnyegen**(pl. *Itt nyugszom én, olvasod te, olvasnám én, nyugodnál te.)*

**- a spontán firkálásokat, graffitiket (**pl. *Itt jártam..., Hüje, aki elolvassa stb.)*

Sokszor egy-egy állandósult nyelvi elem kialakulásának jól nyomon követhető oka volt, ezt nyelvtörténeti elemzéssel tudjuk megfejteni. (pl*. a kígyót-békát kiált valakire, lóvá tesz* fordulatok a boszorkányhit emlékei, *a kosarat kap, kitették a szűrét* az egykori udvarlási szokásokra utal, stb.)

**Stiláris erejükről**

-         az állandósult szókapcsolatok nagyon nagy stiláris erővel rendelkeznek. Képszerűségük, szemléletességük, hangulatuk **élénkíti** a stílust.

-         Gyakran fedezhetünk föl hibát a használatukban (pl. hibás idézés, összekeverés, szólástorzítás)

-         Pl. „*A sült galamb most szállt le utoljára Ózdra*." (a sült galamb aligha szálldos) A szólás eredetije: *Várja, hogy a sült galamb a szájába repüljön*.

-         Tréfás, humoros célból is lehet szólásokat, közmondásokat kifordítani, eltorzítani (pl. *Ép testben épp hogy élek, A kocka meg van vetve. Stb.)*

-         Az állandósult szókapcsolatok a **nyelvi humornak ezt a fajtáját elviselik,** a tudatlan, rossz használat viszont képzavart, értelmetlenséget eredményez.

Read more: <http://www.tetelbank.hupont.hu/28/nyelvtan-3#ixzz3ulpfUTFO>